
Prome Minister Evelyn Wever-Croes dialuna ultimo tawata 
presente na e graduacion di Tracy van der Biezen na 
Universidad di Aruba. Tracy ta e prome graduado di SISSTEM 
Faculty na Aruba. Tracey a cab'e den 35 luna, cu ta dentro di e 
tempo nominal di 36 luna. Dialuna, Tracy a defende su thesis 
na un forma sublime. 


Gabinete Wever-Croes na maart 2019 a firma e acuerdo 
di SISSTEM, cu desde september 2019 ta un facultad 
na Universidad di Aruba dirigi riba e materianan tecnico 
STEM (Science, Technology, Engineering y Mathematics) 
y sostenebilidad. Cu e facultad aki tambe, nos ta kere 
firmemente cu e gab di genero cu ta existi den e industrianan 
STEM, lo wordo reduci na nos pais como tambe den region. 
Programanan manera SISSTEM ta necesario pa encurasha 
hende muhe especialmente, pa pusha limitenan invisibel 
y kibra e mentalidad stereotipo cu mayoria biaha ta domina 
den e industrianan aki. P'esey ta importante pa encurasha 
diversidad y inclusion den e tereno di STEM pa di berdad 
obtene solucionnan sostenibel pa un miho desaroyo. 


Prome Minister ta felicita Tracy van der Biezen cu su graduacion 
como e prome graduado y e prome graduado femino den e 
facultad di SISSTEM y ta desee hopi exito cu su masters. 


AÑA DI INVERSION 

CU OPTIMISMO, 
POSITIVISMO Y 
DETERMINACION 


Aileden 


Durante Conferencia di Prensa Minister Maduro: 


COMPARA 


Minister Xiomara Maduro durante 
conferencia di prensa a trece dilanti cu 
un di e discusionnan cu ta wordo hiba 
den publico ta e gastonan di Producto 
y Servicio, esta cu gobierno ta gasta 
di mas. Pa por hiba un miho discusion, 
gobierno a laga Fondo Monetario 
Internacional, IMF haci un analisis riba 
e gastonan di Servicio y Producto di 
Paisnan den region. IMF tin informacion 
riba e World Economic Outlook, ademas 
IMF tin informacion di tur e añanan cu 
nan ta haci nan trabao pa Aruba. E 
analisis di IMF ta duna como resultado cu 
ora cu compara e gastonan di Producto 
y Servicio cu esnan den region, Aruba 
ta cay bao di a averahe di e gastonan di 
servicio y Producto. 


CU PAISNAN DEN REGION ARUBA 
SU GASTONAN 


DI SERVICIO Y PRODUCTO τ; 
AY BAO AVERAHE 


Segun e mandatario a laga IMF haci e analisis aki pasobra 
IMF conoce Aruba no ta di aworaki , nan ta evalua Aruba su 
situacion pa hopi aña caba. Esaki sigur pa e discusion cu tin 
local y tambe den henter reino riba gastonan di Producto y 
Servicio, ta escencial pa nos tin un bista di IMF cu conoce nos 
Pais. Sigur na un momento di pandemia y mas ainda Paisnan 
caminda cosnan no ta bayendo bon, IMF sa e pasonan cu 
mester sigui. 


Cu e bista di IMF aki, nos por hiba un debate bon informa ariba 
gastonan di Producto y Servicio. Den comparacion cu esnan 
den reino p.e. cu Curacao y Sint Maarten tambe por mira cu 
Aruba su gastonan no ta excesivamente halto. Den region 
Aruba no tin mas gasto di Producto y Servicio, alcontrario nos 
ta e Pais cu tin e gastonan mas abao. 


INTERNATIONALE VERGELIJKING 


yI ices 2021 


Goods and Ser 

De uitgaven van Aruba zijn onder de internationale gemiddelde 


Source: IMF WEO database and IMF staff calculations. 

Minister Xiomara Maduro di Finansa: 


GASTONAN DI PPP A SUBI PA MOTIBO 


DI E PROJECTONAN DI PPP CU MESTER A 


CUMINSA PAGA 


Nan a corta cinta y awe den oposicion nan kier lubida cu mester 


paga pa esakinan 


Den e conferencia di prensa e mandatario encarga cu finansa 
a splica cu pa locual ta gastonan di PPP, e lama di gastonan 
ta cuminsa na 2017. Prome cu esaki tabata tin e gastonan di e 
edificionan di BelFin, Centro di Husticia na Santa Cruz, Warda 
na Shaba, edificio di DOW y DIP. Na 2017 tabata paga pa e 
edificionan aki 30 miyon. Despues cu construccion acerca di 


AWG min. 
28858882388 


e edificio- y careteranan den e formula di PPP manera MFA's, 
Watty Vos Boulevard, Hospital y J.F. Kennedy Education 
Center, e gastonan a subi bay yegando awo te na 80 miyon pa 
aña. Aruba lo mester keda paga te na aña 2044 pa e edificio- 
y careteranan construi den forma PPP, esaki ta un caminda 
masha largo di debe. Y no ta cu gastonan a subi pa motibo di 
Tanchi....etc. 


Minister Xiomara Maduro a sigui trece dilanti cu ta masha facil 
pa corta cinta, e ora tur hende tey. Aki e mandatario ta referi na 
oposicion en especial Mike Eman, cu ta cuestiona cu gastonan 
di PPP a subi pero awo cu ta ora pa paga e projectonan PPP, e 
kier lubida. Awor cu Mike Eman ta bishita casnan, e no mester 
lubida di bisa esaki. Ta kico oposicion kier haci cu nos Pais? 
Destrui nos Pais, baha gobierno? Esnan cu awor ta cuestiona 
no kier splica pueblo con e gastonan ta hinca den otro y pa e 
motibo aki e mandatario durante un conferencia di prensa na 
un forma simpel a duna informacion riba Finansa Publico pa 
pueblo por compronde y haya sa e berdad completo. 


PUBLIEK-PRIVATE A 
SAMENWERKINGEN 


z 


% [y Gobierno di Aruba 

Y DUNA pct: d 


AÑA DI INVERSION 
Y OPORTUNIDAD NA 


DI CADA 


CIUDADANO 


MINISTER 


Dangui Olite: 


E AEROLIÑA WINGO TA LANSA SERVICIO 
DIRECTO FOR DI MEDELLIN COLOMBIA 
DIVERSIFICANDO NOS TURISMO 


Minister di Turismo ta contento di por anuncia cu diamars e tremendo trabou cu nan a bin ta haciendo. Di e forma aki ta sigui 


aeroliña Wingo a haci lansamento oficial di nan servicio directo traha pa nos solamente recupera nos turismo pero percura pa 
ΠΟΡΟ pa Medellin. Wingo ya caba tin un paar di aña operando tin un turismo diversifica y resililiente. Un danki sigur na tur nos 
na Aruba cu servicio directo for di Bogota. partnersnan den turismo pa e esfuerzonan em conhunto. 


Wingo ta bay cuminsa e servicio 

directo pa Medellin 2 biaha pa Y > ET 
siman, esaki adicionalmente di o 

e servicio directo existente di 

Bogota. E vuelonan nobo pa 

Medellin lo ta riba tur diaranson 

y diasabra. Wingo ta un aeroliña 

hopi economico y ta haci uzo di un 

avion jet Boeing 737-700. 


E servicio adicional aki ta demostra 


e confiansa cu e aeroliña tin den |... 

Aruba como destinacion. E ta Ss > 
cuadra cu e maneho cu Ministerio EZ e { o de «πο ΠΠ ΩΤ τ 
di Turismo ta hiba caminda ta ži 
purba di diversifica rutanan den 
Colombia. E servicio aki ta nifica un 
aumento tambe den e capasidad 


maximo di asiento den Colombia. 


| AR UBA 3 


Actualmente tin varios destinacion 
den Colombia y tin 3 aeroliña cu 
servicio directo di y pa Colombia. 
Finalmente Minister Oduber kier 2 ¿Cómo σος volar? Š 


a felicita e Airlift Committee pa e 


2022 

Y HUNTO NOS TA 
CONSTRUI UN 


ECONOMIA MAS 


FUERTE Y 


RESILIENTE 


MINISTER 


Geofrey Wever 


Un yamada pa contribui na SDG Aruba: 


CON BO INICIATIVA TA CONTRIBUI PA LOGRA 
E 17 METANAN PA DESAROYO SOSTENIBEL 


Den september 2015, tur miembro di Nacionnan Uni (UN) 
unanimamente a adopta e programa internacional mas 
integral y ambicioso pa por crea un mundo mas sostenibel pa 
tur, creando 17 meta specifico, Metanan Mundial pa Desaroyo 
Sostenibel (SDG's), pa logra un miho mundo cu nos tin awo pa 


aña 2030. 


E lista di “TO DO's” aki ta crea un agenda na unda cu e 
desaroyo no ta basa solamente riba e perspectiva economico 
pero tambe ta inclui aspectonan social y di medio ambiente. 
Pa por implementa un structura efectivo di e Metanan Mundial 
pa Desaroyo Sostenibel (SDGs) ta rekeri un comunidad 
comprometi y mas activo. 


Nos kier scucha mas di e sector educativo, negoshinan y 
organisacionnan no gubernamental y demas departamentonan, 
con nan ta contribui na e metanan aki. Pa crea un Aruba mas 
sostenibel ta rekeri e esfuerso di tur pa logra e metanan. Mas 
uni nos ta, miho nos ta logra -- realisando cu no tur por wordo 
realisa pareu. 


Nacionnan Uni a establece un proceso yama “SDG Voluntary 
National Review (VNR)” cu ta permiti paisnan reporta riba e 
implementacion di e metanan aki y pa esaki wordo revisa. E 
proceso di revision lo provee recomendacionnan riba con pa 
mehora e proceso di implementacion di e metanan aki riba 
nivel nacional. Basa riba e revision, recomendacionnan ta 
wordo duna pa mehora e proceso di implementacion nacional. 
Aruba lo ta inclui den e ‘SDG VNR Report' di Reino Hulandes. 


Riba 14 di juli 2022, tur pais den Reino Hulandes lo presenta na 
Nacionnan Uni e progreso cu nan a haci den implementacion 


4% 

O Le 


di e SDG's y lo accentua tur e retonan cu nan tabata confronta. 


Tur esaki ta den e “Aruba SDG Report” cu lo wordo presenta 
na Nacionnan Uni. 


E comision di SDG Aruba a keda institui pa provee un direccion 
strategico y pa coordina e implementacion di e SDG's. Nan 
a organisa diferente sesion pa envolvi e comunidad y a 
raporta varios iniciativa caba, sinembargo tin mas iniciativa y 
oportunidadnan na Aruba cu por contribui den logra e SDG's. 


Riba e website nos ta comparti e storianan aki den un rapport 
mas elabora, cual tambe lo wordo entrega na Nacionnan Uni 
den un forma digital cu un link na e website di SDG Aruba: 
www.sdgaruba.com. 


Pa esaki nos ta pidi e sector educativo, organisacionnan y/of 
companianan pa entrega nan storia di loke nan ta haciendo 
pa contribui na logro di e metanan aki. Por bishita e website di 
SDG Aruba y yena e formulario di e storia con bo compania ta 
implementando e SDG's na Aruba. Nos ta desea di scucha y 
siña di bo! 

Minister Geoffrey Wever riba situacion di Stacion di Gasolin 


— ar 
A 


= -- 


Manera mi a tuma nota di e publicacion di e doñonan di gasoline 
stations cu nan no lo acepta pago via tarheta mas y solamente 
cash mi a tuma contacto inmediato cu Aruba Gas Dealers 
Association (“AGDA”) y tambe cu Aruba Banker's Association 
(“ABA”) pa purba intermedia y wak con por yuda na yega na 


credito na cualkier gasoline station. 


Mi ta gradici tanto ABA como AGDA pa coopera cu mi peticion. 
E dianan nos dilanti nos lo investiga con por yega na un areglo 
husto, den beneficio di economia di Aruba y tur consumidor. 


un solucion. 


Dialuna mainta mi a reuni cu AGDA y cu ABA 
pa scucha nan posicion. Mi a puntra ABA pa 
temporalmente suspende nan decision pa cobra e 
fees pa un periodo di 3 luna pa asina Gobierno haya 
tempo pa busca un solucion husto den beneficio 
di economia Arubiano sin perhudica e situacion 
financiero di e empresarionan, cual ta opera bou di 
margin di ganashi stipula pa ley. 


ABA a informami cu nan ta compronde e peticion 
di Gobierno y cu nan ta suspende nan decision 
te cu 1 october proximo pa cobra e fees pa asina 
Gobierno haya tempo pa por intermedia y traha 
riba un solucion. Mirando e posicion aki di ABA, 
AGDA tambe a informami cu nan ta suspende 
nan decision te cu 1 oktober, pues pa awor tur 
consumidor por keda paga cu tarheta di debito of 


13 juli 2022 κα 
_ Gobierno αἱ... 
v 
s ` 
Geoffrey Wever e 
-Prijs di gasolin 
-Desaroyo ABA y AGDA 


Bestuurskantoor 
10:00am 

AÑA DI INVERSION 
Y OPORTUNIDAD 


ENSEÑANSA Y E 
κ. LAGA NIUN 


/ MUC WA AT 


Dialuna den oranan tempran di mainta e mandatario di 
Enseñansa y Deporte Endy Croes a haci bishita oficial na 
Fundacion Lotto pa Deporte su oficina operacional situa na 
Paardenbaai. E mandatario a wordo bon ricibi pa director, staf 
y personal. Durante e bishita a reuni breve pa scucha e plan 
pa aña 2022, como tambe pa haya informacion di e bentanan 
cu a wordo alcansa den aña 2021. 


Minister Endy Croes a pidi cooperacion y colaboracion pa e 
plan y vision cu Gabinete Wever — Croes ΙΙ tin pa cu deporte. 
E mandatario a sigui bisa cu ta boga pa e placa di tur e 
cumpradonan cu ta cumpra lotto y participa den e sorteo na 
final di dia por yega na e deportista, esey ta e meta cu Lotto 
pa Deporte a wordo funda. Pa finalisa e mandatario a enfatisa 
cu e tabata un bon reunion, despues a ricibi un recorido di e 
facilidad. Sperando asina tambe di awo pa pa dilanti por conta 
cu un bon colaboracion entre Lotto pa Deporte, Gobierno di 
Aruba y Ministerio di Deporte y ta premira un bon relacion den 
e parti di trabou. 

Diadomingo den un esfera ameno den presencia di Minister 
Endy Croes y rondona pa famia, amigonan y hungadonan di 
nan ekipo di baseball 8 tuma e ‘Collegiate Signing Night den 
Ballroom di Paseo Herencia Mall, organinsa pa 297Baseball 
Academy. Un atardi hopi special pa seis hoben cu a firma un 
“Letter of Intent' pa continua nan estudio sea na un college of 
high school na Merca alabes practica nan deporte preferi. Cinco 
pelotero ta di Aruba: Brandon Vero Hoftijzer, Dyrenson Wouters, 
Keith Hooker, Djouhadson St. Germain, Jayden Pietersz y 
un atleta di Curacao esta: Shammy Thayne Maximiliana. E 
hobennan ta bay biba y studia na diferente estado na Merca 
manera: Maine, Massachusetts, New Hampshire, New York y 
Virginia. 


Minister Endy Croes a hiba palabra durante e ceremonia 
special aki pa felicita e hobennan pa nan logro. Loke a resalta 
ta e importancia di tin un educacion na banda di practica 
deporte. Educacion ta un di e motornan y pilar di nos pais. 
E ta un gran privilegio pa haya e oportunidad pa continua 
un estudio avansa, alabes keda practica bo pasion cu ta bo 
deporte preferi. 


Minister Endy Croes ta gradici sra. Elizabeth Carey sr. 
Brodie Carey pa nan amor y dedicacion pa traha y yuda nos 
hobennan desaroya nan talento y alcansa nan soño. Danki 
na e mayornan cu ta duna sosten na nan yiu. Finalmente e 
mandatario ta desea e hobennan hopi exito den nan estudio 
y deporte di baseball na Merca. Corda semper pone e 4D den 
practica: deseo, disciplina, dedicacion y determinacion pa 
asina boso logra bo meta! Bay pe, nos ta orguyoso di boso! 

Masha pabien na organisado, ganadonan y tur atletanan 


cu a participa 


= 


Diadomingo anochi den un Cas di Cultura completamente yen 
a tuma luga Mr. Aruba Bodybuilding 2022. Un total di nuebe 
categoria di cual cuater di hende muhe y cinco pa hende homber. 
Tabatin hopi caranan nobo cu a competi, esaki ta significa cu 
e deporte ta creciendo. Pa prome biaha a participa atletanan 
riba edad di 60 aña. Un deporte cu ta exigi hopi disciplina y 
entrenamento. E ganado ta bay Barbados pa representa Aruba 
den e campeonato di Centro Americano del Caribe. 


Minister Endy Croes tabata presente pa presencia e 
competencia di Giovanni Classic 2022 pa duna sosten y apoyo 
na e atletanan cu ta practica e deporte di bodybuilding. E 
mandatario a sigui bisa cu e anochi tabata yena cu entustiasmo, 
e atletanan tabata bon prepara y a duna un bon presentacion. 
Na final di e anochi e mandatario di Deporte hunto cu sra. 
Nicole Hoevertsz y sr. Jerry Franca a entrega premio na e 
ganadonan. 


Minister Endy Croes ta gradici sr. Giovanni Arendsz pe 
invitacion y recepcion. Alabes ta felicita Aruba Bodybuilding & 
Powerlifting Association pa un tremendo evento. Pabien na tur 
e ganadonan y esnan cu a participa na e gran evento y a hacie 
uno exitoso! 

Minister Endy Croes: 


A ENTREGA RECONOCEMENTO NA SHETE 
HUBILARIONAN DI DEPARTAMENTO DI 
ENSEÑANSA 


Ta felicita y gradici cada un pa nan amor y dedicacion den 
Enseñansa na Aruba 


y Croes aricibi bishita di shete hubliario 
di Departamento di Enseñansa na Bestuurskantoor. E tabata un 
mainta ameno unda e directora di Departamento di Enseñansa 
sra. Anne Marie Proveyer - Groot a conta un anecdota di cada 
un di e hubilarionan: sra. Audrey Tromp, sra. Evelyn Geerman, 
sra. Glenda Loefstop, sra. Mirla Tromp, sr. Ronnie Geerman, 
sra. Sonia Valdez y sra. Zoila Giron kendenan a cumpli 25, 30 
y 40 aña den servicio di Gobierno. Despues e mandatario di 
Enseñansa mes a sirbi tur e hubilarionan un koffie. 


| E pa 
Pa finalisa Minister Endy Croes a sigui bisa cu e tabata un 
momento di aprecio. Cu hopi honor e mandatario a un obsekia 
un detaye personalisa cu nan nomber graba como un recuerdo 
bunita di aprecio pa nan trabou, pasion, dedicacion y nan amor 
cu nan a inverti den Enseñansa di Aruba. Di curason hopi 
pabien na cada un di bosonan! 

MINISTER ENDY CROES TA GRADICI 
LUIS 'WICHO” RODULFO PA 36 AÑA DEN 
ENSEÑANSA DI ARUBA 


Masha danki pa e dedicacion y profesionalismo dedica na 


Recientemente den Expohal di Colegio EPI rondona pa famia y 
coleganan a tuma luga un bunita ceremonia di gradicimento na 
honor di meneer Luis ‘Wicho’ Rodulfo cu a celebra 36 aña den 
Enseñansa na Aruba. Di cual 24 aña Wicho a traha na Colegio 


EPI. Presente tambe ne ocasion special Director General di 
EPI, sr. Ryan Maduro, Inspector General, sr. John Hessen y 
Directora di Enseñansa, sra. Anne Marie Proveyer — Groot. 
Minister Endy Croes tambe a presencia e bunita ceremonia 
y a hiba palabra pa gradici Wicho cu a dedica 36 aña den 
Enseñansa. 


Trayectoria di Luis Rodulfo den Enseñansa: 

Wicho a drenta Enseñansa na augustus 1981 como maestro 
na Rosario College, despues di Wicho a traha na diferente otro 
scol; entre otro St. Aloysius College y La Salle College. 

Na aña 1995 Wicho a bai Hulanda pa haci e estudio αἱ ‘2de 
graads lerarenopleiding Bedrijfseconomie? na Hogeschool 
Rotterdam. Na 1998 Wicho a haal su diploma ‘2de graads 
lerarenopleiding Bedrijfseconomie y a cuminsa traha na 
M.A.O. (Middelbaar Administratief Onderwijs) como docente 
Economia. Di januari 2001 pa augustus 2004 Wicho a eherce 
e funcion di ‘2de adjunct directeur na unit Economia. Na 
augustus 2004 pa augustus 2007 Wicho a eherce e funcion di 
TCD'er (Toets Constructie Deskundige) na unit Economia. 

Di augustus 2007 pa augustus 2014 Wicho a eherce e 
funcion di docente Economie na unit Economia. Na augustus 
2014 pa augustus 2020 Wicho a eherce e funcion di 
‘Begeleidingsmanager’ na unit Salubridad y Servicio. Desde 
augustus 2020 te cu juli 2022 Wicho ta ehereciendo e funcion 
di Unit Manager Economia. 


Aruba su Enseñansa 


Minister Endy Croes den nomber di Gobierno di Aruba a 
entrega meneer Rodulfo un reconocemento di gratitud. Masha 
danki Wicho pa bo dedicacion, profesionalismo y e trabou cu 
bo a desplega durante 36 aña pa educa nos hobennan. Masha 
pabien y gosa di e pensioen. 

CONDECORACION REAL 
ARUBA 


www.gobierno.aw 
www.overheid.aw 
Ta ricibi www.government.aw 
peticionnan pa aña 
2023 entrante dia 5 mei 2022 
E ultimo dia pa entrega peticionnan 
ta dia 25 juli 2022 


PA MAS INFORMACION POR YAMA OF MANDA E-MAIL: 


sra. F.Perez-Lopez tel: 583-8425 | sr. V. Frank tel: 740-7071 | condeco.aruba@gmail.com 


DESPUES DI TEMPONAN DIFICIL 
CU NOS A PASA ADEN, 
NUNCA NOS MESTER LUBIDA 
E FORSA IMPRESIONANTE, 

E RESILIENCIA Y SOLIDARIDAD 
CU NOS A MUSTRA OTRO COMO 
CIUDADANO, FAMIA Y 
COMO PARTI DI E COMUNIDAD MUNDIAL. 
HUNTO NOS MESTER ACTUA, INNOVA, 
ADAPTA Y AVANSA Y 
RECONSTRUI NOS PAIS. 


20 AÑA DI 


INVERSION Y 
22 OPORTUNIDAD 


